इस बीच सीपीसी के चेयरमैन ताई चेन ने इस परियोजना पर आपत्ति जताई है। उनका कहना है कि अदाणी को इस परियोजना में 26 फीसदी हिस्सेदारी लेनी थी लेकिन भारतीय कंपनी ने अपनी योजना बदल दी है। साथ ही टैरिफ ढांचे और भारत से परिवहन की ऊंची लागत पर भी आपत्ति उठाई गई थी। लेकिन सूत्रों के मुताबिक अगले साल जनवरी में गांधीनगर में होने वाले वाइब्रेंट गुजरात सम्मेलन में इस बारे में करार पर हस्ताक्षर होने की उम्मीद है। गुजरात में 2017 में प्रस्तावित निवेश में 2016 की तुलना में 40 फीसदी की बढ़ोतरी हुई है। 2017 में राज्य में 790.68 अरब रुपये के निवेश प्रस्ताव आए जबकि 2016 में यह आंकड़ा 571.56 अरब रुपये था। इस साल राज्य को मार्च तक 83.65 अरब रुपये के 105 निवेश प्रस्ताव मिले हैं। ताइवान 100 स्मार्ट शहरों से जुड़ी परियोजनाओं में भी निवेश की योजना बना रहा है। सीपीसी का कारोबार तेल एवं गैस उत्खनन एवं उत्पादन, रिफाइनिंग, पेट्रोकेमिकल, लुब्रिकेंट, सॉल्वेंट और केमिकल के क्षेत्र में फैला है। यह प्राकृतिक गैस का आयात और आपूर्ति करने वाली ताइवान की एकमात्र कंपनी है।